На основу Решења Привредног суда у Ужицу бр. 4. Ст. 1/2018од 01.03.2018. године, а у складу са члановима 131, 132. и 133. Закона о стечају („Службени гласник Републике Србије“ бр. 104/2009, 99/2011 – др. закон, 71/2012 - одлука US, 83/2014, 113/2017 и 44/2018) и Националним стандардом бр. 5 о начину и поступку уновчења имовине („Службени гласник Републике Србије“ бр. 13/2010), као и одредбама Закона о изменама и допунама Закона о Агенцији за лиценцирање стечајних управника („Службени гласник Републике Србије“ бр.89/2015), стечајни управник стечајног дужника

**Предузеће за производњу, промет и услуге „М.N. STILL TRADE“дооУжице - у стечају,**

**Ужице, Бела Земља бб**

**О Г Л А Ш А В А**

**прву продају имовине јавним прикупљањем понуда**

|  |  |  |
| --- | --- | --- |
| **Предмет продаје** | **Процењена вредност (динара)** | **Депозит (динара)** |
| **Имовинска целина бр. 1 коју чине:**  **А)** Објекти уписани у листу непокретности 819 КО Висибаба и то:  \* **Објекат за прераду дрвета** у Препису листа непокретности број 816 КО Висибаба означен је као објекат број зграде 1 изграђен на катастарској парцели број: 2006/1 КО Висибаба., уписана спратност објекта: приземље (Пр), површина земљишта под зградом објектом од 237м2, и уписано је да објекат има одобрење за градњу. Према налазу и мишљењу вештака површина објекта износи 226,19м2  \* **Сушара за дрво** у Препису листа непокретности број 816 КО Висибаба означен је као објекат број зграде 2 изграђен на катастарској парцели број: 2006/1 КО Висибаба, уписана је спратност објекта приземље (Пр), површина земљишта под зградом објектом од 69м2, и уписано је да објекат има одобрење за градњу. Према налазу и мишљењу вештака површина објекта износи 58,95 м2.  \* **Котларница** у Препису листа непокретности број 816 КО Висибаба означен као објекат број зграде 3 изграђен на катастарској парцели број: 2006/1 КО Висибаба, уписана је спратност објекта приземље (Пр), површина земљишта под зградом објектом од 53м2, и уписано је да објекат има одобрење за градњу. Према налазу и мишљењу вештака површина објекта износи 50,73 м2.  \* **Парионица** у Препису листа непокретности број 816 КО Висибаба означен је као објекат број зграде 4 изграђен на катастарској парцели број: 2006/1 КО Висибаба, уписана је спратност објекта приземље (Пр), површина земљишта под зградом објектом од 21м2, и уписано је да објекат има одобрење за градњу. Према налазу и мишљењу вештака површина објекта износи 18,10 м2.  \* **Објекат за прераду дрвета** у Препису листа непокретности број 816 КО Висибаба означен је као објекат број зграде 5 изграђен на катастарској парцели број: 2006/1 КО Висибаба, уписана је спратност објекта један спрат (1Сп), површина земљишта под зградом објектом од 233м2, и уписано је да објекат има одобрење за градњу. Према налазу и мишљењу вештака површина објекта износи 220,26 м2.  **\* Надстрешница** **за колица бренте** у Препису листа непокретности број 816 КО Висибаба означен је као објекат број зграде 6 изграђен на катастарској парцели број: 2006/1 КО Висибаба, уписана је спратност објекта приземље (Пр), површина земљишта под зградом објектом од 36м2, и уписано је да објекат има одобрење за градњу. Према налазу и мишљењу вештака површина објекта износи 53,47 м2.  **Б) Земљиште**  \* **Изграђени део катастарске парцеле** број 2006/1 КО Висибаба, површине 3685,00 м2, а према катастарско-топографском плану који је саставни део продајне документације  **В) Опрема за резање, прераду, сушење и парење дрвета** према пописним листама у прилогу продајне документације ( Брента „Luis“, **с**илос за пиљевину, четворострана рендисаљка са седам радних вретена, котао са пратећом опремом, стубни трафо P=160 kW итд) | **15.586.438,00** | **3.117.287.60** |
| **Имовинска целина бр. 2 коју чини:**  **\* Неизграђени део катастарске парцеле** бр. 2006/1 КО Висибаба, површине 4.988,00м2, а према катастарско-топографском плану који је саставни део продајне документације  Напомeна: Према подацима из Преписа листа непокретности број 816 КО Висибаба, на свим непокретностима уписана је приватна својина „MN still trade“ doo, Užice – u stečaju, са обимом удела 1/1 | **1.768.146,00** | **356.629,20** |

Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица, која:

1. након добијања профактуре, изврше уплату ради откупа продајне документације у износу од 40.000,00 динара + ПДВ за целину 1 и 20.000,00 динара + ПДВ за целину бр. 2 . Профактура се може преузети сваког радног дана у периоду од 10.00 до 14.00 часова, уз обавезну најаву стечајном управнику. Рок за откуп продајне документације је 23.11.2018. године;
2. уплате депозит ( са позивом на редни број имовинске целине из огласа), на текући рачун стечајног дужника бр: 355 –3200639945-04 код Војвођанске банке а.д. Нови Сад или положе неопозиву првокласну банкарску гаранцију наплативу на први позив, најкасније **5 (пет) радних дана** пре одржавања продаје - рок за уплату депозита је 23.11.2018. године. У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, најкасније до 23.11.2018. године до 14,00 часова. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до 23.12.2018. године.
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 12.00 до 14.00 часова а најкасније 7 (седам) дана пре заказане продаје (уз претходну најаву стечајном управнику).

Затворене понуде се достављају препоручено или лично, на адресу:

„ 24. септембар “ д.о.о – у стечају, Ужице, ул Момчила Тешића бр.13, 1.спрат (стара зграда ЕПСа).

**Крајњи рок за достављање понуда је 23.11.2018. године .** Ако се понуде предају лично на назначену адресу, понуде се предају до 14:00 часова.

У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује

правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

Стечајни управник неће разматрати понуде које не садрже јасно одређен износ на који понуда

гласи, понуде које се позивају на неку другу понуду, понуде дате под условом, понуде које се

позивају на услове који нису предвиђени у продајној документацији и огласу, као и понуде уз које

није положен депозит у предвиђеном року.

**Јавно отварање понуда одржаће се дана** **30.11.2018. године**  у **12:00 часова** на адреси:

**„24. септембар“ д.о.о – у стечају, Ужице, ул. Момчила Тешића бр.13, 1.спрат**, у присуству

комисије формиране одлуком стечајног управника и уз присуство представника свих понуђача.

Ако отварању понуда присуствује понуђач лично потребно је да исти поседује и пружи на увид

доказ о идентитету (важећа лична карта или пасош). У случају да понуђача заступа овлашћено

лице потребно је да исто лице приложи оригинал пуномоћја (овереног пред судом) за заступање

на јавном отварању писмених понуда.

Позивају се понуђачи, као и чланови одбора поверилаца да присуствују отварању

понуда.Отварању понуда приступиће се и ако чланови одбора поверилаца или неко од понуђача

не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад**

**50% од процењене вредностипредмета продаје**. **Ако највиша достављена понуда износи**

**мање од 50% од процењене вредности предмета продаје, стечајни управник је дужан да пре**

**прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском

гаранцијом, исти мора уплатити износ депозита на рачун стечајног дужника, у року од **2 (два)**

**радна дана** од дана пријема обавештења о прихватању понуде, након чега ће му бити враћена

гаранција;

Купопродајни уговор се потписује у року од 3 (три) радна дана од дана пријема обавештења о

прихватању понуде.

Проглашени купац је дужан да уплати преостали износ купопродајне цене у року од **8 (осам) дана**

од дана закњучења купопродајног уговора.

Стечајни управник ће вратити депозит сваком понуђачу чија понуда не буде прихваћена, у року

од три радна дана од дана одржавања јавног прикупљања понуда. Понуђач губи право на повраћај

депозита уколико:

- не поднесе понуду, или поднесе понуду која не садржи обавезне елементе;

- одбије да потпише купопродајни уговор у законом прописаној форми, или

- буде проглашен за купца, а не уплати купопродајну цену у предвиђеном року и на прописани

начин.

Порезе и трошкове који произлазе из купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже

обавези подношења пријаве концентрације, сходно одредбама Закона о заштити конкуренције

(„Сл. гласник РС“ бр. 51/2009), услови и рокови закључења уговора биће прилагођени роковима

одлучивања Комисије за заштиту конкуренције. У наведеном случају, проглашеном купцу

банкарска гаранција ће бити наплаћена у року предвиђеним огласом, односно депозит ће бити

задржан до доношења одлуке Комисије за заштиту конкуренције.

Oвлашћено лице: стечајни управник Милорад Симовић, контакт телефон: 063 – 542-225.